На основу члана 137. и 138. Закона о спорту ( '' Службени гласник РС '', бр. 10/2016 ) и члана 21. Правилника о одобравању и финансирању програма којима се задовољавају потребе и интереси грађана у области спорта у општини Ћићевац ( ''Службени лист општине Ћићевац'' бр. 10/17 ),

 Општинско веће општине Ћићевац на својој **6.**седници одржаној **07.10.2020.године,** упућује

**ЈАВНО ОБАВЕШТЕЊЕ ОРГАНИЗАЦИЈАМА У ОБЛАСТИ СПОРТА СА СЕДИШТЕМ НА ТЕРИТОРИЈИ ОПШТИНЕ ЋИЋЕВАЦ ЗА ОДОБРАВАЊЕ ФИНАНСИРАЊА ГОДИШЊИХ ПРОГРАМА ИЗ БУЏЕТА ОПШТИНЕ ЋИЋЕВАЦ ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА НА ТЕРИТОРИЈИ ОПШТИНЕ ЋИЋЕВАЦ ЗА 2021.ГОДИНУ ДА ДОСТАВЕ**

**ПРЕДЛОГЕ ГОДИШЊИХ ПРОГРАМА У ОБЛАСТИ СПОРТА ЗА 2021.ГОДИНУ**

**I**

 Предлог свог годишњег програма и годишњих програма организација у области спорта са територије општине Ћићевац подноси Спортски савез општине Ћићевац, Општинском већу општине Ћићевац са свим поднетим појединачним предлозима подносиоца предлога годишњих програма организација у области спорта са територије општине Ћићевац, у складу са чл.137. став 1. и чл. 138. ст. 5. Закона о спорту.

Износ средстава за финансирање програма биће опредељен Одлуком о буџету општине Ћићевац за 2021. годину, по претходно спроведеној процедури одобравања програма и додели средстава на име годишњих програма, од стране Комисије за оцену и стручни преглед годишњих и посебних програма у области спорта у складу са програмским календаром из члана 117. Закона о спорту.

**II**

Области потреба и интереса грађана за које се подносе предлози годишњих програма утврђени су чланом 137. став 1. Закона о спорту.

**III**

Предлоге годишњих програма за 2021.годину подноси надлежни територијални спортски савез општине Ћићевац, који програме подноси у своје и у име Организација у области спорта са седиштем на територији општине Ћићевац ( збирни предлог и засебно за сваког носиоца програма и за сваку од области из чл. 137. ст. 1 Закона ) и уз предлог програма документација којом се доказује испуњеност прописаних критеријума за остваривање општег интереса у области спорта у складу са Законом о спорту и Правилнику о одобравању и финансирању програма којима се задовољавају потребе и интереси грађана у области спорта у општини Ћићевац ( ''Службени лист општине Ћићевац'', бр.10/17).

**IV**

Предлог програма садржи детаљне податке о:

1. Носиоцу програма;
2. Области општег интереса у којој се остварује програм;
3. Учесницима у реализацији програма и својству у коме се ангажује;
4. Циљевима и очекиваним резултатима, укључујући које ће проблеме програм решити и којим групама популације и на који начин ће програм користити;
5. Врсти и садржини активности и времену и местз реализације програма, односно обављања активности;
6. Како ће вршити оцењивање успешности пројекта
7. Буџету програма,односно потребним новчаним средствима, исказаним према врстама трошкова и утврђеним обрачуном или у паушалном износу;
8. Временском плану употребе средстава
9. Начину праћења реализације програма и евалуације резултата;
10. Претходном и будућем финансирању организације и програма.

 Уз предлог годишњег програма уносе се одговарајући подаци о личности из члана 5. став 10. Закона о спорту лица које учествује у реализацији програма.

**V**

 Предлог програма мора да задовољи следеће критеријуме:

1. Да доприноси остваривању општег интереса у области спорта утврђеног Законом;
2. Да је у складу са Законом и Стратегијом развоја спорта у Републици Србији;
3. Да је у сладу са спортским правилима надлежног националног гранског спортског савеза;
4. Да је у складу са условима, критеријумима и циљевима наведеним у јавном обавештењу;
5. Да се реализује на територији општине Ћићевац, осим програма припрема и учешћа на међународним спортским такмичењима;
6. Да ће се реализовати у текућој години.

**VI**

Предлози програма разматрају се ако су испуњени следећи формални критеријуми:

1. Да је уз предлог програма достављено пропратно писмо у коме су наведене најосновније информације о организацији и предложеном програму и које је потписало лице овлашћено за заступање организације;
2. Да је предлог пројекта поднет на утврђеном прописаном обрасцу, језиком и писмом у службеној употреби;
3. Да је потпун, јасан, прецизан и садржи веродостојне податке;
4. Да је поднет у прописаном року.

 Образац предлога програма, односно апликациони формулар на коме се доставља предлог програма је: Образац 1-Предлог годишњих програма организација у области спорта; Образац 2- Упитник за категоризацију спортских организација; Образац 13- Изјава; Фотокопија оснивачког акта или Статута; Фотокопију финансијског извештаја достављеног надлежним државним органима за претходну годину; Писану изјаву о обезбеђивању сопственог новчаног учешћа у суфинансирању пројекта; Потврду надлежне институције о постигнутим успесима и оствареним резултатима у претходној години; Да под материјалном и кривичном одговорнишћу изјављује да је учествовао или није на Конкурсу за доделу средстава на нивоу јединице локалне самоуправе, Републике Србије и другог правног лица, као и да ли је добио средства са других нивоа.

 Неблаговремене и непотпуне пријаве се неће разматрати.

**VII**

 Уз предлог програма, поднети на прописаном обрасцу, и писану изјаву лица овлашћеног за заступање предлагача, односно носиоца програма да не постоји препрека из члана 5. Правилника.

 Образац предлога програма и документацију која је достављена уз предлог програм морају бити у потпуности попуњени и достављени у **три примерка.**

Сва обавезна и пратећа документација, достављају се у једној запечаћеној коверти, препорученом поштом или лично, на адресу: Спортски савез општине Ћићевац, ул. Карађорђева б.б, Ћићевац.

**VIII**

 Јавно обавештење, као и пратећи обрасци се објављују на интернет сајту општине Ћићевац.

 Рок за подношење предлога годишњих програма организација у области спорта Спортском савезу општине Ћићевац је од 09.10.2020. године до 30.10.2020.године

 Спортски савез општине Ћићевац утврђује коначне предлоге годишњих програма, врши ревизију предлога и образаца предлога програма и доставља предлоге Општинском већу општине Ћићевац, до 10.11.2020. године

ОПШТИНСКО ВЕЋЕ ОПШТИНЕ ЋИЋЕВАЦ

Број: 66-4/20-02 од 07.10.2020. године

 ПРЕДСЕДНИК

 Др Мирјана Кркић

.